Üllar Allikvee sõitis krossi  Üllar Allikvee sündis 1940. aastal Ambla vallas Raval. 16aastaselt läks ta Kehra tehasesse tööle, õppides samal ajal õhtukoolis ja lõpetades kutsekursused elektrikuna. Samas tehases töötab ta siiamaani.    Spordiharrastus sai alguse kooliajal, kõigepealt suusatamine, siis jahilaskmine ja 1962. aastast lisandus moto­sport. Ta sõitis nii jäärada, karti,  motokrossi, talikrossi kui Nõukogude Liidu ajal väga populaarset mitmepäevasõitu, mida tänapäeval enduroks nimetatakse. Allikvee on mitmekordne Eesti meister mitmepäevasõidus ja krossis.    Üllar Allikveel on poeg, tütar ja viis lapselast. Poeg harrastab vabal ajal samuti moto­sporti, tütar töötab raamatupidajana, kuid spordipisik on veres temalgi, tegeleb orienteerumisega.    Kõik neli meest võlusid oma positiivsuse, töökuse ja huumorimeelega. Kõigil neljal seisab kõrval ka rõõmsameelne  abikaasa, kes mäletab teinekord täpsemaltki, mis võistluselt mis medal tuli.